**** 

**HRVATSKI NOGOMETNI SAVEZ**

**NOGOMETNI SAVEZ ZAGREBAČKE ŽUPANIJE**

**Nogometni savez Velika Gorica**

***tel. 01/6265-237, tel, fax: 01/6265-236***

***e-mail: tajnik@nsvg.hr***

|  |  |
| --- | --- |
| Velika Gorica, 12.06.2018. god.  |  Broj: V-54/2018. |

**GLASILO**

**VG VETERANA**

****

**Sadržaj :**

 **- Rezultati 25. kola**

**- Konačna tablica**

**Izdaje: NOGOMETNI SAVEZ VELIKA GORICA**

 **LJUDEVITA GAJA 25, 10410 VELIKA GORICA**

**IBAN: HR6723600001101401378, ZABA**

 **HR7423400091110806134, PBZ**

**OIB: 12001227058**

**Obradio: Zlatko Petrac**

DELO JE DOŠLO KRAJU !!!

Sve utakmice odigrane, zastor spušten.

Kaj reči za proteklu sezonu, a da se ne ponavljamo.

Mladost iz Obrezine opet je postala prvak. Čestitam dečki, mislim da je bilo u potpunosti zasluženo. Sretno na Državnom, negdje.

Za Kup srednjoevropske mladeži su se plasirali Klas, Gorica i Turopoljac, dok ostali moraju svoju priliku za nepriliku čekati iduće godine.

Imali smo i problema, a tko ih nema. Imali smo puno više lijepih trenutaka. Sve u svemu, malo se popravila kvaliteta cijele priče.

Ipak da probamo istaknuti najvažnije dobitke i problema ovogodišnje sezone veteranskog nogoloptanja.

Dobici:

* napredak u odgovornosti prema natjecanju, više klubova u natjecanju, Lekenik u naše lige, pomlađene momčadi, dobar nogomet, dosta dugo napeto natjecanje za vrh, čistam vredu suđenje, kvalitetno treće poluvrijeme na sve više tekmi …………

Problemi:

* Ponašanje pojedinih ekipa, financijska nedisciplina, pokušavanje stvaranja navike dolaženja bez sportskih iskaznica na tekmu, pretanki živci uvijek jednih te istih igrača, nedovoljan broj igrača na pojedinim utakmicama, ……….

Pokušati ću kroz jednogodišnje iskustvo vođenja Lige procijeniti momčadi za ovu sezonu:

MLADOST:

* kod njih ništa novo. Konstantnost ih je dovela do nove titule. Uvijek dovoljan broj igrača na tekmi. I Dok.

KLAS:

* ekipa u naletu i ekipa od koje se u budućnosti još više očekuje. Mladi, moreju, znaju. Fali im konstantnosti dolazaka na tekme i neki previše biraju tekme koje će igrati.

GORICA:

* najugodnije iznenađenje proljeća. Ekipa u stvaranju. Dejvi je to dobro posložil, moje subjektivno mišljenje molim, i iduće sezone neka se nitko ne iznenadi ako budu na vrhu. Naravno, ako buju dolazili svi koji trebaju.

TUROPOLJAC:

* ekipa sa čijim ponašanjem je najviše problema. I suci vele da im je najgore kada moraju suditi njima jer …….. Valjda je sva negativna frustracija izbačena van, valjda se buju hormoni na godinu smirili tako da svi sa veseljem dolaze igrati lijepi nogomet na još ljepšem terenu u Kučama.

BUNA:

* tu ću biti subjektivan. Dečki, većina njih, su čistam vredu.

MLAKA:

* ekipa koja zna igrati nogomet i koja mora samo neka mjesta kvalitetnije zatvoriti i evo i njih u borbi za sam vrh iduće godine. Kada voditelj smanji tenzije za dvije stepenice, biti će to raj igrati kod njih.

KURILOVEC:

* novi dečki u kvartu nakon dugo vremena i traženja su vrlo pozitivno iznenađenje ove Lige. Trude se bore se, ima ih, nema ih, ali su navek tu. Dobar štimung i druženje poslije tekme i kad skuže da je i poraz sastavni dio igre, biti će to beba velika.

DINAMO:

* vrlo dobra ekipa koja također, kad se skupi, svima može zagorčati život na terenu. Igraju konstanto isto, dosta tvrdo i s njima nikad nije dosadno.

HRUŠEVEC:

* ekipa se malo konsolidirala. Mlađi naviru i to je dobro. Starima ostaje da to podrže i problema neće biti.

MRACLIN:

* po mojem skromnom mišljenju, neugodno iznenađenje Lige po pitanju plasmana. Jer oni su vrlo dobra ekipa koja zna i ima igrače za nešto više napraviti, ali posel ih črti i muči.

LEKENIK:

* vrlo ugodno iznenađenje i po ponašanju i po igranju. Zvrk to dobro drži pod kontrolom. Da li će to biti tako i dalje, neznam, ali znam da je lijepo sa njima i kod njih. Želim da ostanu i dalje kod nas, ali sve to ovisi o njima.

VATROGASAC:

* mali problemčići sa dolascima tzv. glavnih igrača i evo ti problema po pitanju plasmana. Ali ja vjerujem u njih i njihovog voditelja da bu to dobro posložil i da budu i dalje tvrd orah svima.

GRADIĆI:

* došla je smjena generacija, došli su mlađi dečki koji moraju samo više dolaziti na tekme i problema neće biti. Organizacijski su se puno popravili i vjerujem da će i kod njih biti sve bolje i bolje.

VG BOYS:

* njima je najviše laknulo kad je Liga bila gotova. Nedaće ih prate od samog početka, problem kvalitetnijeg kvoruma na utakmicama stalno prisutan. Malo nesreće na zelenom terenu i evo ih na mjestu koje im sigurno one pripada. Ali ja vjerujem da će se oni vratiti jači iduće godine i da će ih sreća malo više pomaziti.

POVJERENIK ZA SUCE:

* težak posao, tko to nije radio nema pojma koliko tu problema ima. Ali uz kvalitetni sastav i dečke koji su ugodno iznenadili na veteranskim tekmama, vjerujem da će se i ta priča, mislim na suce, sve manje spominjati u komentarima nakon utakmica. Veterani trebaju shvatiti da je sudac sam, da mora vidjeti milion stvari na tekmi i da ne može baš uvijek sve procijeniti onako kako bi nekome pasalo. Zato i je tu. Zato Povjerenik ima vrlo važnu i tešku ulogu u cijeloj priči i mislim da je to napravio vrlo dobro.

POVJERENIK ZA NATJECANJE:

* tu moram biti maksimalno „objektivan“. Hvala.

Možda sam bio i malo prestrog, možda sam negdje nešto spomenuo po pitanju neke momčadi što im se neće dopasti, pa molim da oproste na tome. Mislim da smo negdje svi sličnog razmišljanja u odnosu na izneseno. Očekujem kvalitetne reakcije voditelja.

Ali, da vidimo kaj smo delali na tekmama redovnog kola kao i zaostalim tekmama:

|  |  |  |
| --- | --- | --- |
|  VATROGASAC | BUNA | 3-4 |

Već prije opisana, da se ne ponavljamo. Samo još jednom: bravo jedni i drugi.

|  |  |  |
| --- | --- | --- |
| LEKENIK | HRUŠEVEC  | 2-0 |

Ukleti su se probudili na samom koncu cijele priče zvane Liga. Susret starih prijatelja protekao je skoro u potpuno prijateljskom tonu, kako se i priliči veteranima. Iako je iza Brežana jako naporan vikend dobro su se držali. Nadam se samo da Ukleti radi toga kaj su ukleti nebuju odustali od našeg druženja i da se vidimo na jesen.

|  |  |  |
| --- | --- | --- |
| KLAS | TUROPOLJAC | 7-0 |

Da.

|  |  |  |
| --- | --- | --- |
| GORICA | KURILOVEC | 11-4 |

U vaterpolo rezultatu, u tekmi lišene svake rezultatske napetosti i Šljakeri i Frajeri pokazali su zavidnu vještinu. Jedni zabijanja golova, drugi dobivanja golova. Ali nema veze, druženje je bilo intenzivno i puno s popilo, koliko čujemo iz najpouzdanijih izvora. Neki od žalosti, neki od sreće, a neki i od jutra.

|  |  |  |
| --- | --- | --- |
| GRADIĆI | MRACLIN | 2-5 |

Iako su Parikožari došli naknap na tekmu, Kanalci nisu mogli nikaj više. Rasrđeni Parikožari u zadnjem kolu raspucali su se hebački. Ipak, zahvala jednima i drugima za požrtvovnost.

|  |  |  |
| --- | --- | --- |
| VG BOYS | DINAMO | 1-5 |

Bojsi su jedna čekali da završi ovogodišnja agonija. Nikako im nije išlo, a to se najbolje manifestiralo u ovoj tekmi. A Gosponi su se ponesli gospodski, sa odličnim ispratili domaćina. I sezonu.

|  |  |  |
| --- | --- | --- |
| MLADOST | MLAKA | 6-4 |

Prestižna tekma u kojoj nije bilo nikakve natjecateljske draži. Prvi polčas igra na razini prvoligaških ekipa. Županijskih. I egal. Doktori se trude, Mudrijaši su sve to tak zmudrijali da su se i oni začudili ka ksu to dobro napravili. Al ikad je krenul drugi polčas………. Mudrijaši su se raspali za 10 minuti. Doktori pustili ručnu, promijenili golmana i lijevog bočnog i to je ta: dobitna kombinacija. Čestitke starim-novim prvacima, čestitke Mudrijašima, čestitke Kovaču.

|  |  |  |
| --- | --- | --- |
|  KURILOVEC | MLADOST | 3-3 |

U zaostaloj tekmi još iz godine 45.Frajeri su se baš onak hebački nakurili na opuštajuće Doktore. I bilo je zanimljivo, bilo je napeto sve do 7. minute kada je sve riješeno.

|  |  |  |
| --- | --- | --- |
| GRADIĆI | KLAS | 1-5 |

Kanarinci nedaju drugu poziciju i pripremaju se hebački na iduću sezonu. Kanalci nisu nikak prošli, ali ipak i u ovoj priči ima pouka: Njeno ime bijaše Ivana.

|  |  |  |
| --- | --- | --- |
| GORICA | MLAKA | 3-0 |

Da.

|  |  |  |
| --- | --- | --- |
| MRACLIN | LEKENIK | 3-5 |

Petek na Gorice nikak ne paše Parikožarima dok su Ukleti poletjeli. Zvrk je to posložil, Bubi nije mogel sve snage vrči na vrpu i dogodila se zanimljiva tekma gdje bodeki odeju vu drugu županiju.

**REZULTATI UTAKMICA 25. kola**

|  |  |  |  |
| --- | --- | --- | --- |
| **25.KOLO** | **08.06. i 11.06.** | **19,00 sati** | **Rezultat** |
| PET, 08.06. | VATROGASAC | BUNA | 3-4 |
| PON, 11.06. LEKENIK | LEKENIK | HRUŠEVEC | 2-0 |
| PON | KLAS | TUROPOLJAC | 7-0 |
| PON, 18,30 | GORICA | KURILOVEC | 11-4 |
| PON | GRADIĆI | MRACLIN | 2-5 |
| PON | VG BOYS | DINAMO | 1-5 |
| PET | MLADOST | MLAKA | 6-4 |
|  |  |  | 54 |

Odgođene utakmice

|  |  |  |  |
| --- | --- | --- | --- |
| 15. kolo, PET, 08.06. u 19,00 | KURILOVEC | MLADOST | 3-3 |
| 19. kolo, PET, 08.06. u 19,00 | GRADIĆI  | KLAS | 1-5 |
| 19. kolo, PET, 08.06. u 18,30 | GORICA | MLAKA | 3-0 |
| 15. kolo, PET, 08.06. u 19,00  | MRACLIN | LEKENIK | 3-5 |
|  |  |  | 23 |

**KONAČNA TABLICA ZA SEZONU 2017/18.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Mj** | **Momčad** | **Utak** | **Pob** | **Ner** | **Por** | **Golovi** | +/- | **Bodovi** |
|  |  |  |  |  |  |  |  |  |
| **1.** | **MLADOST** | **26** | **21** | **2** | **3** | **79-27** | **52** | **65** |
| 2. | KLAS | **26** | 18 | 3 | 4 | 70-35 | 35 | **57** |
| 3. | GORICA | **26** | 15 | 5 | 6 | 66-32 | 34 | **50** |
| 4. | TUROPOLJAC | **26** | 12 | 5 | 9 | 65-54 | 11 | **41** |
| 5. | BUNA | **26** | 12 | 5 | 9 | 58-53 | 5 | **41** |
| 6. | MLAKA | **26** | 10 | 6 | 10 | 48-42 | 6 | **36** |
| 7. | KURILOVEC | **26** | 11 | 2 | 13 | 55-68 | -13 | **35** |
| 8. | DINAMO | **26** | 11 | 1 | 14 | 60-66 | -6 | **34** |
| 9. | HRUŠEVEC | **26** | 9 | 6 | 11 | 39-43 | -4 | **33** |
| 10. | MRACLIN | **26** | 10 | 1 | 15 | 57-80 | -23 | **31** |
| 11. | LEKENIK | **26** | 9 | 3 | 14 | 58-68 | -10 | **30** |
| 12. | VATROGASAC | **26** | 6 | 6 | 14 | 47-65 | -18 | **24** |
| 13. | GRADIĆI | **26** | 6 | 5 | 15 | 41-82 | -41 | **23** |
| 14. | VG BOYS | **26** | 4 | 4 | 18 | 41-72 | -31 | **16** |
|   |  |  |  |  |  | 784-784 |  |  |